Uzaqbergen Embergenov (1938)
Qaraózek rayonınıń A. Dosnazov (Kalinin) sovxozı aymaǵında tuwıldı. 1962-jılı QMPI tariyx-filologiya fakultetin (qaraqalpaq tili hám ádebiyatı bólimi) pitkerip, 1962-1964-jılları usı instituttıń sırttan oqıw bóliminde metodist bolıp isledi. 1964-1966-jılları ÓzIA QF N.Dáwqaraev atındaǵı TTAI házirgi qaraqalpaq tili sektorında laborant bolıp isledi. 1966-1969-jılları  aspiranturada oqıdı. 1969-1979-jılları instituttıń sol sektorında kishi ilimiy xızmetker bolıp isledi. 1979-1990-jılları Ózbekstan pedagogikalıq ilim izertlew institutınıń Qaraqalpaqstan filialınıń qaraqalpaq tili hám ádebiyatın oqıtıw metodikası sektorında  úlken ilimiy xızmetker bolıp, sońınan usı sektordı basqardı. 1990-jıldıń sentyabrinen baslap Ájiniyaz atındaǵı NMPI baslawısh bilim beriw metodikası kafedrasında úlken  oqıtıwshı bolıp isledi. 1993-jıldıń oktyabrinen usı instituttıń qaraqalpaq til bilimi  kafedrasında úlken oqıtıwshı lawazımında isledi.  
1971-jıldıń 2-iyunde ÓzIA Til hám ádebiyat institutında "Házirgi qaraqalpaq tilinde eliklewish sózler" degen temada kand. diss. jaqladı. 
U.Embergenov qaraqalpaq tili grammatikasınıń máseleleri menen shuǵıllandı.

Miynetleri 
Podrajatelnıe slova v sovremennom karakalpakskom yazıke. (N., 1971); Házirgi qaraqalpaq tilindegi eliklewish sózler. (N., 1990).

Derek 
Bekbergenov A., Paxratdinov Q. Qaraqalpaq tilin izertlewshiler. -Nókis, 2000